 Un oraş istoric din California a ars din temelii. Meteorologii avertizează că situaţia se va agrava din cauza caniculei.
Incendiul "Dixie" a distrus peste 100 de mii de hectare. Aproape 5.000 de pompieri luptă cu flăcările. Flăcările au mistuit orașul istoric Greenville.
Unul dintre cele mai mari incendii din istoria Californiei continuă să facă ravagii. Un oraş istoric a ars din temelii. Orăşelul Greenville a fost lovit de "Dixie", al treilea cel mai puternic şi mai întins incendiu din istoria Californiei.Incendiul "Dixie" a distrus peste 100 de mii de hectare, iar meteorologii avertizează că situaţia se va agrava din cauza caniculei şi a secetei.Aproape 5.000 de pompieri luptă cu incendiul. Până în prezent, doar 35% din suprafaţă este ţinută sub control.Flăcările au distrus locuinţe şi clădiri administrative din centrul istoric al orăşelului Greenville, în doar câteva ore.Cei 1.000 de locuitori din Greenville au fost evacuaţi la începutul săptămânii.Greenville este un orăşel din Indian Valley, ce datează din perioada cunoscută drept "Goana după aur", de la mijlocul anilor 1800."Am pierdut totul", a spus Jose Garcia, în vârstă de 34 de ani, pentru "New York Times", care şi-a evacuat familia, însă a rămas alături de tatăl său, Juvenal Garcia, în vârstă de 70 de ani, pentru a doborî copaci, într-o încercare de a opri focul."Am încercat să-l apăr (n.r. orăşelul Greenville) până în ultima secundă", a spus Jose Garcia, care a descris momentul în care şi-a dat seama că are doar câteva minute să îşi pună cei trei câini în maşină şi să adune documentele importante pe care le avea în casă, pe măsură ce incendiul se apropia din ce în ce mai mult: "Focul m-a obligat să plec".Casele familiei Garcia au fost distruse de incendiu, la fel ca multe alte clădiri din Greenville."Nu cred că o să le reconstruim", a spus Garcia, care şi-a pierdut în incendiu şi restaurantul pe care îl deţinea.